Widelands - en to gd translation catalogue (169 entries)

en: Build two ranger’s huts
gd: Tog dà bhothan maoir-choille

en: Build a ranger’s hut next to each lumberjack’s hut.
gd: Tog bothan maoir-choille faisg air gach bothan coillteir.

en: Naturally, trees only grow at a slow rate. To make sure you have enough logs, you have to build rangers.
gd: Chan fhàs craobhan ach gu slaodach. Feumaidh tu bothanan coillteir a thogail ach am bi fiodh gu leòr agad an-còmhnaidh.

en: Expand north-east and build a quarry
gd: Meudaich do ranntair gu ear-thuath is tog cuaraidh

en: Expand north-east to the rocks
gd: Meudaich do ranntair gu ear-thuath dha na carraigean

en: Build military buildings (like sentries or barriers) to expand your territory.
gd: Tog togalaichean an airm (can freiceadain no taighean-faire) gus do ranntair a leudachadh.

en: Get to the rocks north-east from you and build a quarry there.
gd: Ruig na carraigean gu ear-thuath ’s tog cuaraidh ann.

en: Start building mines on the mountain
gd: Tòisich air mèinnean a thogail air a’ bheinn

en: Build coal and iron mines
gd: Tog mèinnean guail is iarainn

en: Build a coal mine and an iron mine.
gd: Tog mèinn guail ’s mèinn iarainn.

en: To do so, place a flag up on the mountain’s flank to the east (on mountain terrain though, not mountain meadow). When you click on the new flag, you can send geologists there. Because the flag is on a mountain, the geologists will search for ores; otherwise, they would search for water. Then build a mine for both kinds of resources that they will find, choosing the appropriate mine to be built:
gd: Gus seo a dhèanamh, tog bratach air sliabh na beinne gu ear (air cruth-tìre beinne seach air a’ chluain). Nuair a nì thu briogadh air a’ bhratach ùr, ’s urrainn dhut clach-eòlaichean a ghairm thuice. Bidh na clach-eòlaichean a’ sireadh clachan-mèinneir on a tha iad air a’ bheinn; mura robh, bhiodh iad a’ sireadh uisge. An uairsin, tog mèinn airson an dà sheòrsa stòrais a lorg iad, a’ taghadh na mèinne iomchaidh:

en: some coal
gd: beagan guail

en: a lot of coal
gd: mòran guail

en: some iron
gd: beagan iarainn

en: a lot of iron
gd: mòran iarainn

en: some gold
gd: beagan òir

en: a lot of gold
gd: mòran òir

en: some granite
gd: beagan gaireil

en: a lot of granite
gd: mòran gaireil

en: water
gd: uisge

en: nothing was found here
gd: cha deach dad a lorg an-seo

en: Mines can only be built on mountain terrain. Suitable places for mines are displayed as orange mine symbols.
gd: Cha ghabh mèinnean togail ach air cruth-tìre beinne. Nochdaidh samhlaidhean mèinne orains dhut na h-àiteachan a bhios freagarrach gus mèinn a thogail.

en: Provide your miners with food
gd: Thoir biadh dha na mèinnearan agad

en: Build a hunter’s hut, a gamekeeper’s hut and a tavern
gd: Tog bothan-sealgair, bothan-geamair is taigh-tàirn

en: In order to work, your miners need food.
gd: Bidh na mèinnearan agad feumach air biadh ach an dèan iad obair.

en: A hunter can hunt down animals, while a gamekeeper prevents them from becoming extinct. The meat is then processed in a tavern into lunches for your miners.
gd: Sealgaidh an t-sealgair beathaichean fhad ’s a nì an geamair cinnteach nach dèid iad à bith. Nì taigh-tàirn greim-bidhe dhen fheòil airson nam mèinnearan agad an uairsin.

en: This is only the first example of a ware which has to be refined before being used in a secondary building – others will follow.
gd: Chan e seo ach a’ chiad ball-eisimpleir de bhathar a bhios feumach air giullachd mur cleachd togalach dàrnach e – chì thu feadhainn eile ann an uairsin.

en: Bake bread
gd: Fuin aran

en: Build a well, a farm and a bakery
gd: Tog tobar, tuathanas is taigh-fuine

en: Other ways to produce food – different kinds of food – are fishers and farms. The wheat of the farms has to be processed with water in a bakery before it becomes edible. You can obtain water by building a well. For the best productivity, build it on a spot where your geologists have found a water source.
gd: ’S e na h-iasgairean agus na tuathanasan a th’ anns na dòighean eile gus biadh a dhèanamh – seòrsaichean bìdh eadar-dhealaichte. Feumaidh tu a’ chruithneachd aig na tuathanasan a ghiullachd le uisge ann an taigh-fuine mus gabh i ithe. Gheibh thu uisge o thobar. Airson cinneasachadh as fheàrr, tog e air àite far an do lorg clach-eòlaiche uisge.

en: Refine your mined resources
gd: Dèan giullachd air na stòrasan mèinneir agad

en: Build a smelting works
gd: Tog ceàrdach leaghadair

en: The iron ore your miners dig up is not usable yet – it has to be melted into iron first.
gd: Cha ghabh an clach-iarainn a thochail na mèinnearan agad cleachdadh fhathast – feumaidh tu a leaghadh gus iarainn a dhèanamh dhi an toiseach.

en: Enhance buildings and build a micro brewery
gd: Leasaich togalaichean is tog taigh-grùide beag

en: Enhance a mine and the tavern, and build a micro brewery.
gd: Leasaich mèinn ’s an taigh-tàirn agus tog taigh-grùide beag.

en: Enhance the coal mine or the iron mine to a deep mine, and enhance the tavern to an inn.
gd: Leasaich a’ mhèinn guail no a’ mhèinn iarainn gu mèinn dhomhain agus an taigh-tàirn gu taigh-òil.

en: Also build a micro brewery.
gd: Tog taigh-grùide beag cuideachd.

en: A normal mine can only dig up about one third of all the resources that lie beneath it; then it must be enhanced to a deep mine in order to keep it working properly. To enhance a building, choose it and then click the appropriate button in the appearing window.
gd: Chan urrainn do mhèinn àbhaisteach ach an treas pàirt dhen stòras a tha foidhpe a ghearradh às an talamh; feumaidh tu a leasachadh an uairsin gu mèinn dhomhainn ach an obraich i mar bu chòir fhathast. Gus togalach a leasachadh, tagh e agus briog air a’ phutan iomchaidh san uinneag a nochdas.

en: Workers gain experience by successful work. With enough experience, they become more advanced workers, who are necessary to operate the enhanced buildings. Do not enhance a building before you have enough advanced workers to operate the advanced building!
gd: Gheibh luchd-obrach eòlas le obair shoirbheachail. Thèid iad ’nan neach-obrach as àrda nuair a bhios eòlas gu leòr aca agus bidh feum agad air an t-seòrsa seo de neach-obrach gus togalach leasaichte a ruith. Na leasaich togalach mus eil luchd-obrach àrda gu leòr agad gus an togalach leasaichte a ruith!

en: Such buildings usually have greater demands than the basic kind of that building – for instance, deep mines need snacks instead of rations. You will have to enhance your tavern to an inn in order to produce snacks out of pitta bread AND a second kind of food (meat or fish) AND beer.
gd: Tha barrachd feumalachdan air togalaichean mar sin na tha aig an togalach bhunasach mar as àbhaist – mar eisimpleir, iarraidh mèinnean domhain lòin seach greimeagan. Feumaidh tu an taigh-tàirn agad a leasachadh gu taigh-òil ach an urrainn dhut lòin a dhèanamh is ’s ann gun dèan thu seo dhe dh’aran tur agus seòrsa eile de bhiadh (feòil no iasg) agus leann.

en: You may of course enhance all mines to deep mines instantly given you have the workers – bigger mines work a bit faster, smaller mines need cheaper food. It’s up to you which strategy you prefer.
gd: ’S dòcha gum b’ fheàrr leat a h-uile mèinn a leasachadh gu mèinn dhomhain ma tha an luchd-obrach agad – obraichidh mèinnean nas motha nas luaithe ach bidh am biadh a dh’fheumas na mèinnean beaga nas saoire. Tha e suas riut fhèin dè an ro-innleachd as fheàrr leat.

en: Build a wood hardener
gd: Tog cruadhaichear fiodha

en: Bigger and better buildings – including all military ones – require better building materials. They cannot be built out of simple logs – the logs have to be refined to blackwood by a wood hardener first. Always remember to build a wood hardener before you run out of blackwood, as without it you cannot expand.
gd: Tha togalaichean nas fheàrr ’s nas motha – a’ gabhail a-steach gach togalach an airm – feumach air stuthan togail nas fheàrr. Chan fhoghainn fiodh simplidh gus an togail – feumaidh cruadhaichear fiodha am fiodh a leasachadh gu fiodh cruaidhichte an toiseach. Cuimhnich gun tog thu cruadhaichear fiodha mus ruith thu a-mach à fiodh cruaidhichte oir chan urrainn dhut do ranntair a leudachadh às aonais.

en: Build a lime kiln and coal economy
gd: Tog àth-aoil is eaconamaidh guail

en: Build a lime kiln fed by a well, and by a charcoal kiln or by a coal mine
gd: Tog àth-aoil le taic tobair is sluic guail-fhiodha no mèinne guail

en: Better buildings may also require other improved materials besides blackwood. One of these is grout, which is produced out of granite, water and coal by a lime-burner.
gd: Tha togalaichean nas fheàrr feumach air stuthan togail leasaichte eile seach fiodh cruaidhichte a-mhàin. Is aol-tàthaidh aonan dhiubh a nì loisgeadair aoil a-mach à gaireal, uisge ’s gual.

en: You can obtain water by building a well upon a water source, which your geologists can discover when you send them to any flag that is not on a mountain.
gd: Tog tobar air àite far a bheil uisge san talamh. Lorgaidh clach-eòlaiche uisge dhut nuair a chuireas tu gu bratach nach eil air beinn e.

en: In order to call a geologist to search for water, click on a flag in the area that you want him to search and then on the button labeled ‘Send geologist to explore site’.
gd: A chùm gun gairm thu clach-eòlaiche ach an lorg e uisge dhut, briog air bratach san sgìre far a bheil thu airson sireadh agus briog air a’ phutan “Cuir clach-eòlaiche gus rùrachadh an-seo” an uairsin.

en: Coal can be obtained by building a charcoal kiln or a coal mine. Burning charcoal out of logs is slow. You should only build a charcoal kiln when no coal is available.
gd: ’S urrainn dhut taghadh an tog thu sloc guail-fhiodha no mèinn guail ach am faigh thu gual. Co-dhiù, ’s e obair slaodach a th’ ann gual a losgadh à fiodh. Cha bu chòir dhut sloc guail-fhiodha a thogail ach mur eil gual ri làimh.

en: Build a lime kiln and a well. Additionally, build either a charcoal kiln or a coal mine for coal supply.
gd: Tog àth-aoil ’s tobar. Tog sloc guail-fhiodha no mèinn guail cuideachd gus gual a thoirt dhi.

en: Build a reed yard
gd: Tog feur-lios

en: The third material necessary for improved buildings is reed, used to cover roofs. Reed fields are planted by a gardener around his building, the reed yard.
gd: ’S e feur a th’ anns an treas stuth togail a dh’fheumas tu airson togalaichean leasaichte ’s còmhdaichidh e na mullaichean. Cuiridh gàirnealair achaidhean feòir timcheall an togalaich aige agus ’s e seo am feur-lios.

en: Build a cattle farm
gd: Tog taigh-buaile

en: When roads are under heavy load for a long time, one carrier is usually not enough to transport goods swiftly. Traffic jams are the consequence. Such roads therefore employ a second carrier: an ox that helps to carry the wares. This doubles the transport capacity.
gd: Nuair a bhios eallach mòr ri ghiùlan a’ feitheamh air na rathaidean, chan fhoghainn giùlanair a-mhàin gus an toirt on dàrna bhratach gun bhratach eile gu luath. Mar sin, thig stad air an trafaig agad. ’S urrainn do dhàrna giùlanair obair air rathad mar seo: sin damh a chuidicheas leat gus am bathar a ghiùlan. ’S urrainn dhut an dà uiread de bhathar a ghluasad mar sin.

en: Oxen are bred in cattle farms out of wheat and water.
gd: Togaidh tu daimh ann an taigh-buaile le cruithneachd ’s uisge.

en: The Story Begins
gd: Toiseach na sgeulachd

en: Thron sighs…
gd: Tha Tron a’ leigeil osna…

note: TRANSLATORS: Thron
en: It’s been months, and we are still hiding where the forests are old and dark.
gd: ’S ann fad mìosan a tha sinn ’nar falach sna seann choilltean dubha dorcha a-nis.

note: TRANSLATORS: Thron
en: My warriors hunt at day and lie awake at night – listening to the sounds of the cruel slaughter echoing from afar amongst the ancient trees.
gd: Tha na gaisgich agam ris an t-sealg air an latha ach chan fhaigh iad cadal air an oidhche – cluinnidh iad faram a’ mhillidh chruaidh o fhad air falbh fhathast am measg nan craobhan.

note: TRANSLATORS: Thron
en: We can see the raging flames that swallow Al’thunran from here, miles away.
gd: Chì sinn na teintean a tha a’ slugadh Al’tùnran on a sheo, o mhìltean air falbh.

note: TRANSLATORS: Thron
en: The red lights flash in the darkness and dance to the rhythm of the war drums that haunt me even in my nightmares.
gd: Tha na solasan dearga a’ boillsgeadh san dorchadas ’s a’ dannsa ri ruitheam nan drumaichean-cogaidh a thadhlas orm fiù sna trom-laighean agam.

note: TRANSLATORS: Thron
en: My father’s bones rest peacefully in the ground on which he once ended the senseless spilling of blood that had arisen amongst us. It pains me that his peace only endured for one generation.
gd: Tha cnàmhan m’ athar ’nan tàmh sìtheil san dearbh thalamh air an do chuir e crìoch air leagadh na fala gun chiall a dh’èirich eadarainn uair a bha siud. ’S duilich leam nach do mhair an t-sìth aige ach ginealach.

note: TRANSLATORS: Thron
en: Boldreth, my loyal companion and friend is a source of peace and comfort to me in these dark times. He keeps my spirits high and those of my warriors awake, preventing greed or despair from destroying the bonds between us as well.
gd: Tha mo charaid dìleas Boldrad ’na adhbhar sìth is sòlais dhomh sa chruaidh-chàs seo. Togaidh e mo chridhe ’s cridheachan nan gaisgeach agam gus nach milleadh sannt no an dubh-ghèill an dàimh eadarainn.

note: TRANSLATORS: Thron
en: As father told me, there are times to fight and times to lie and wait, trying not to fall asleep or die before the right time comes. And so I do wait.
gd: Mar a dh’innis m’ athair dhomh, bidh amannan cogaidh ann agus amannan gus dol am falach ’s a’ feitheamh, feuch nach dig an cadal no bàs ort mus dig an t-àm dhut. Mar sin, ’s e feitheamh a nì mi.

en: Thron is Contemplating the War
gd: Tha Tron a’ cnuasadh air a’ chogadh

en: Thron is shaking his head…
gd: Tha Tron a’ crathadh a chinn…

note: TRANSLATORS: Thron
en: Yet the war goes on. More and more of our brothers and sisters flee the brutal war raging in the capital beneath the trees.
gd: Tha an cogadh a’ dol air adhart fhathast. Tha tuilleadh ’s a bharrachd d’ ar bràithrean ’s peathraichean a’ teicheadh on chogadh chruaidh a tha a’ milleadh a’ chathair-bhaile fo na craobhan.

note: TRANSLATORS: Thron
en: The stories they tell about the deeds of our kin are sad to hear. I’ve spent nights lying awake, restless, more tired than I ever believed one could be. Yet whenever I close my eyes, I see the fortress my father built consumed by flames. The Throne Among the Trees, the symbol of unity and peace among our kin, became the wedge that drives us apart.
gd: Tha na dh’innseas iad dhuinn mu na gnìomhan a rinn ar cinneadh truagh. Thug mi seachad iomadh oidhche gun tàmh no cadal is nas sgìthe na chreideadh tu. Ach nuair a dhùineas mi mo dhà shùil, chì mi an dùn a thog m’ athair ’na theine. ’S e adhbhar còmhstri a tha sa chathair am measg nan craobh a-nis a bhiodh ’na samhla dhen aonta agus sìth eadarainn uair.

note: TRANSLATORS: Thron
en: Today my hunters brought men, women and little children before me who had hidden out in the forests, trying to escape the war, hate and revenge that rage among the tribes fighting each other like in olden times, when we were no more but wild beasts driven and controlled by instincts. None of my brothers will ever gain and hold control over the wooden throne, none of the tribes will be strong enough to subdue the other. There will be no end to this slaughter, unless… is this it? As father told me?
gd: Thug na sealgairean agam daoine, boireannaich ’s clann òga thugam an-diugh a bha air am falach sa choille, a’ feuchainn ri teicheadh on chogadh, gràin is dìoghaltas am measg nan treubhan a tha a’ toirt ionnsaigh air càch a chèile, dìreach mar a rinneadh iad o shean nuair nach robh sinn ach ’nar beathaichean fiadhaich fo bhuaidh is smachd an nàdair. Cha ghabh gin dhe mo bhràithrean a’ chathair fhiodha os làimh gu bràth tuilleadh o nach eil gin dhe na treubhan làidir gu leòr gus càch a cheannsachadh. Cha bhi againn ach milleadh gun chrìch ach… an e sin a th’ ann? Na dh’innis m’ athair dhomh?

note: TRANSLATORS: Thron
en: To rise against whoever threatens our very existence, even though it may be one of your own blood or mind?
gd: An dàinig an t-àm gus èirigh an aghaidh an fheadhainn a chuireas ar beatha fo chunnart, fiù ’s ma bhuineas iad dhan chinneadh againn fhìn?

en: Thron is Considering the Future
gd: Tha Tron a’ beachdachadh air an àm ri teachd

note: TRANSLATORS: Thron
en: Boldreth seems more and more torn as the days go by. The spirits of my fellows sink as the cold season approaches, and we are still living in no more than huts and barracks. I never intended to stay out here in the wilderness for so long – but I never thought my brothers would engage in this senseless battle for so long either.
gd: Tha Boldrad fo bharrachd uallach gach latha. Tha an leann-dubh a’ tighinn air mo chuideachd on a tha an geamhradh gu bhith tighinn oirnn agus chan eil sinn a’ fuireach ach ann am bothanan. Cha robh mi an dùil fuireach san fhàsach seo cho fada sin – ach cha shaoilinn a-riamh gum maireadh an còmhstri gun chiall seo eadar mo dhà bhràthair cho fada sin.

note: TRANSLATORS: Thron
en: Perhaps it’s time to make ourselves feel a little more at ease here. Perhaps it’s time to give those who still live and think united a new home, replacing what is now lost to us? Until we can return to the place we once called our home…
gd: ’S dòcha gun dàinig an t-àm gun dèanadh sinn ar beatha ann a sheo beagan nas cofhurtaile. ’S dòcha gun dàinig an t-àm a bheireamaid dachaigh ùr dhan fheadhainn a tha a’ fuireach ’s a’ beachdachadh còmhla, an àite an dachaigh a chaill sinn. Gus an dig an t-àm a thilleamaid dhan àite a bhiodh ’na dhachaigh dhuinn uair…

en: Somebody Comes up to You
gd: Tha cuideigin a’ teannadh a-nall

en: An old man says…
gd: Tha bodach a’ bruidhinn riut…

note: TRANSLATORS: Khantrukh
en: Hail, chieftain. I am Khantrukh and have seen many winters pass. Please allow me to aid you with my counsel through these darkened days.
gd: Fàilte, a cheannaird. ’S mise Kantrach is tha mi air tighinn beò tro iomadh geamhradh. Gum faodainn ur cuideachadh le comhairle sna dubh-làithean seo.

note: TRANSLATORS: Khantrukh
en: Only the gods know for how long we have to remain hidden here. The warriors hope we may march back gloriously any day now, but I strongly doubt that will happen soon. And the days are short and cold…
gd: Chan eil fios aig na diathan dè cho fada ’s a dh’fheumas sinn fuireach ’nar falach ann a sheo. Tha na gaisgich an dòchas nach bi e fada gus an dèid leinn tilleadh ’s gus an dèan sinn a’ chùis air an nàmhaid, ach tha mi fhìn fo amharas nach tachair seo a dh’aithghearr. Agus tha na làithean air am fàs goirid is fuair oirnn…

en: The Advisor
gd: An comhairleach

en: Khantrukh notes…
gd: Tha Kantrach a’ mothachadh…

note: TRANSLATORS: Khantrukh
en: I see you have already built a quarry and two lumberjack’s huts. That is a good beginning if we want to stay here longer.
gd: Chì mi gun do thog sibh cuaraidh agus dà bhothan coillteir mar-thà. Seo toiseach tòiseachaidh math ma tha sinn airson fuireach ann a sheo nas fhaide.

note: TRANSLATORS: Khantrukh
en: But never forget – these forests are our heritage, entrusted upon us by our ancestors. We must always respect and care for them. What we take, we must give back again.
gd: Ach cuimhnichibh oirbh – is ar dìleab a tha sna coilltean seo a dh’earb ar sinnsearan rinn. Feumaidh sinn urram ’s cùram a thoirt dhaibh an-còmhnaidh. Feumaidh sinn tilleadh na thog sinn.

note: TRANSLATORS: Khantrukh
en: So, in order to replace the trees we chop down, we should build some ranger’s huts, preferably close to the lumberjack’s huts.
gd: Mar sin, bu chòir dhuinn bothain maoir-choille a thogail ach an cuireadh sinn craobhan ùra an àite na feadhna a leag sinn agus togamaid iad cho faisg air a’ bhothan coillteir ’s a ghabhas.

en: In the Night
gd: Air an oidhche

en: Thron says…
gd: Tha Tron a’ bruidhinn…

note: TRANSLATORS: Thron
en: During another sleepless night, I went up to the hill and gazed towards the north. The fires are still burning, satisfying their hunger upon my father’s legacy.
gd: Rè oidhche eile gun chadal, chaidh mi suas dhan chnoc is sheall mi gu tuath. Chunnaic mi teinntean sa bhaile fhathast, a’ sàsachadh an acras le dìleab m’ athar.

note: TRANSLATORS: Thron
en: They are a constant reminder of why we have to hide here… and why we must return in the end!
gd: Tha iad ’nan cuimhneachan air carson a th’ againn ri cumail ’nar falach ann a sheo… agus carson a dh’fheumas sinn tilleadh air a cheann thall!

en: At the Tomb
gd: Aig an uaigh

note: TRANSLATORS: Thron
en: Once again, I went up to my father’s tomb, in a sacred grove at the foot of the great spire of Kal’mavrath. I just stood there and felt neither the hours pass nor the cold rain pouring down from the darkened sky…
gd: Thadhail mi air uaigh m’ athar a-rithist, ann an doire naomh aig bonn sgurr Chal’mabhraid. Chuir mi an ùine seachad ’nam sheasamh ann agus cha do mhothaich mi air an ùine a’ dol seachad no air an uisge fhuair a dhòirt orm o na speuran dorcha…

note: TRANSLATORS: Thron
en: Somehow, it felt like a farewell. For the first time, I wondered what the future might hold for me…
gd: Bha faireachdainn dealachaidh air ann an dòigh. Seo a’ chiad turas a smaoinich mi air na b’ urrainn a bhith romham…

en: The Other Day
gd: An latha eile

en: Thron says thoughtfully…
gd: Tha Tron a’ cnuasadh…

note: TRANSLATORS: Thron
en: Some time ago, Boldreth came to me. His advice was to move to a place closer to home – to strike at the first sign of my brothers’ forces wavering.
gd: Thàinig Boldrad a bhruidhinn rium o chionn tamaill. Mhol e gun gluaiseadh sinn nas fhaisge air ar dachaigh – ach an doireadh sinn ionnsaigh cho luath ’s a mhothaicheadh sinn laigse ann am feachdan mo bhràithrean.

note: TRANSLATORS: Thron
en: But when I look over the forests I can still see black smoke rising to the sky. I know – it is too early yet, and what he hopes for will not happen any time soon. He might still be right, but I fear the bloodshed that returning too fast would cause on both sides…
gd: Ach nuair a sheallas mi thar nan coilltean, chì mi an ceò dorcha ag èirigh dhan iarmailt fhathast. Tha fios agam – tha e ro thràth fhathast agus cha tachair na tha e an dòchas air a dh’aithghearr. Dh’fhaoidte gu bheil e ceart co-dhiù, ach tha mi fo amharas gur ann mòr a bhiodh leigeadh na fala airson an dà thaobh nan tilleadh sinn ro luath…

en: The Oath
gd: A’ bhòid

en: Thron looks furious…
gd: Tha an ainmein air Tron…

note: TRANSLATORS: Thron
en: Today, my warriors picked up an old man, wandering sick and wounded through the dark forest. We listened in horror as he told us of the atrocities taking place in Al’thunran.
gd: Thachair na gaisgich againn air bodach a bha a’ coiseachd tinn is leònta tron choille dhubh. Dh’èist sinn ris le uabhas nuair a dh’innis e dhuinn mun bhuirbe a tha a’ dol air adhart ann an Al’tùnran.

note: TRANSLATORS: Thron
en: I hereby renew my oath – I will stop this madness at any cost!
gd: Tha mi a’ toirt m’ fhacal a-rithist – Cuiridh mi crìoch air a’ chaoch seo ge b’ e mòran a bhiodh e oirnn!

en: Your Loyal Companion
gd: Do chompanach dìleas

en: Brave Boldreth steps to your side…
gd: Thàinig Boldrad dàna ri do thaobh…

note: TRANSLATORS: Boldreth
en: So you want to prepare us for a longer stay in these forests, Thron? Well, I see the wisdom in doing so, yet my heart is yearning for a glorious return to Al’thunran. Too long have we waited while our brethren have fought on the battlefield, and our axes and swords have turned rusty over time.
gd: An ann gu bheil thu airson ar n-ullachadh ach am fuirich sinn sna coilltean seo nas fhaide, a Throin? Uill, tuigidh mi an gliocas a th’ ann, ach tha fadachd ’nam chridhe gus an till sinn gu Al’tùnran gu soirbheachail. Tha sinn air fuireach ro fhada ann a sheo mar-thà fad ’s a tha ar cuideachd a’ sabaid an aghaidh càch a chèile air a’ bhlàr agus tha na tuaghan is claidheamhan againn air am fàs meirgeach.

en: Khantrukh joins in…
gd: Tha Kantrach a’ gabhail pàirt sa chòmhradh…

note: TRANSLATORS: Khantrukh
en: I beg your forgiveness, chieftain, but I have a grave concern to discuss with you. The rocks close to our camp are shrinking fast under our workers’ tools, and it is a matter of little time only before they are all gone.
gd: Gabhaibh mo leisgeul, a cheannaird, ach feumaidh mi ur n-aire a thoirt air cùis chudromach. Tha na carraigean faisg air a’ champachadh againn a’ crìonadh gu luath fo acainnean an luchd-obrach againn agus cha mhair iad fada tuilleadh.

en: Boldreth jumps up…
gd: Tha Boldrad a’ seasamh…

note: TRANSLATORS: Boldreth
en: While it is certainly no worthy task for a warrior, at least it is something to do! Thron, what would you say about my taking a few of our most restless warriors and venturing somewhat closer to the great mountain of Kal’mavrath – maybe we will find some more big rocks to please the old man?
gd: Ged nach e obair dhàna gaisgich a th’ ann, seo rud as urrainn dhuinn dèanamh co-dhiù! A Throin, dè do bheachd nan doirinn cuid dhe na gaisgich as an-fhoiseile againn còmhla rium ach an rùraich sinn nas fhaisge air beinn mhòr Chal’mabhraid – ’s dòcha gun lorg sinn barrachd charraigean mòra ann ach am biodh am bodach toilichte?

en: Khantrukh grumbles…
gd: Tha Kantrach mì-thoilichte…

note: TRANSLATORS: Khantrukh
en: Old man? Disrespectful youth!
gd: Bodach, an e? Òganaich mhì-mhodhail!

note: TRANSLATORS: Khantrukh
en: Khantrukh nods satisfied…
gd: Tha Kantrach toilichte…

en: At last! These rocks should last for a while.
gd: Mu dheireadh thall! Bu chòir do na carraigean ud mairsinn greis mhath.

en: Boldreth exclaims…
gd: Tha Boldrad ag èigheachd…

note: TRANSLATORS: Boldreth
en: Just look at that! In the east is the great mountain of Kal’mavrath! I wonder what treasures nature might have hidden beneath its majestic flanks!
gd: Seallaibh! Tha beinn mhòr Chal’mabhraid gu ear! Saoil dè an ulaidh a dh’fhalaich an nàdar dhuinn fo a slèibhtean mòra!

note: TRANSLATORS: Boldreth
en: Let’s expand to the east. There’s a chance for the elderly to become useful once in a while! Let us send out some of those who understand the stone’s tongue to unravel the mountain’s secrets!
gd: Dèanamaid leudachadh gu ear. Seo teans dha na bodaich ach am biodh iad feumail dhuinn o àm gu àm! Cuireamaid an fheadhainn ann a bhios eòlach air teanga nan clach ach an lorg iad rùintean-dìomhair na beinne!

en: Boldreth laughs…
gd: Tha gàire air Boldrad…

note: TRANSLATORS: Boldreth
en: By Chat’Karuth’s beard, this is amazing! Just imagine what we can use this coal and iron ore for!
gd: Fheusaig Chat’Charuid, tha sin ait! Saoil dè as urrainn dhuinn dèanamh leis a’ ghuail ’s a’ chlach-iarainn seo!

note: TRANSLATORS: Boldreth
en: It might even be enough to…
gd: ’S dòcha gum bi e gu leòr gus…

en: Khantrukh interrupts…
gd: Tha Kantrach a’ cur stad air…

note: TRANSLATORS: Khantrukh
en: While this is true, we should consider it later, for now other obstacles are at hand. The miners will definitely demand greater rations for working high up on the mountain in this bitter cold, and providing these supplies may not be easy.
gd: Ged a tha sin fìor, bu chòir dhuinn smaoineachadh air uaireigin eile on a tha cnapan-starra eile romhainn an-dràsta. Bidh na mèinnearan ag iarraidh greimeannan bidhe as motha on a tha iad ag obair àrd air a’ bheinn san fhuachd uabhasach a tha ann agus is dòcha nach bi e furasta na dh’fheumas iad a thoirt dhaibh.

en: Boldreth nods…
gd: Tha Boldrad ag aontachadh…

note: TRANSLATORS: Boldreth
en: I have to hand it to you: you are right here, old man.
gd: Feumaidh mi aideachadh gu bheil sibh ceart, a bhodaich.

note: TRANSLATORS: Boldreth
en: There seem to be quite a lot of animals in the forests here – we might just hunt down more of them. And, of course, the people would cheer a new tavern – hey, we might call it ‘Thron’s Pride’ or so if you want!
gd: Tha coltas gu bheil mòran bheathaichean sna coilltean ann a sheo – ’s dòcha gun dèid leinn barrachd dhiubh a shealg. Agus bhiodh an sluagh glè thoilichte nan robh taigh-tàirn ùr ann gun teagamh – saoil, nach doir sinn “Urram Thròin” air ma thogras tu?

en: The elder jumps into the air…
gd: Tha an seanair a’ leum dhan adhair…

note: TRANSLATORS: Khantrukh
en: Wisdom commands to seek variety.
gd: Iarraidh gliocas caochladh.

note: TRANSLATORS: Khantrukh
en: North of the great mountain is a large plain – why don’t we use the space Mother Nature gave us and build a farm? I sure would enjoy a freshly baked pitta bread for a change…
gd: Tha raon mòr gu tuath air a’ bheinn mhòr – nach cleachd sinn an t-àite a thug Màthair Nàdar dhuinn gus tuathanas a thogail? Tha mo mhiann-sa air aran tur ùr a-nis…

en: Boldreth cheers up…
gd: Tha Boldrad a’ gabhail misneach…

note: TRANSLATORS: Boldreth
en: Our hunters are out in the forests, Thron.
gd: Chaidh na sealgairean againn a-mach dha na coilltean, a Throin.

note: TRANSLATORS: Boldreth
en: I promise you, before the sun sets today you will have a magnificent meal fit for the chieftain of all clans!
gd: Bidh biadh math agad a bhios iomchaidh do cheannard nan cinnidhean uile ro dhubhradh na grèine le cinnt!

en: Khantrukh gazes over the plains…
gd: Tha Kantrach a’ coimhead thar na machrach…

note: TRANSLATORS: Khantrukh
en: Isn’t it lovely, the view of golden fields, growing peacefully, dancing to the wind? And I believe the baker is just on his way here, with his most delicious bread reserved for our chieftain alone!
gd: Nach àlainn na h-achaidhean òr-bhuidhe a’ fàs gu sìtheil ’s a’ dannsa leis a’ ghaoth? Agus cha chreid mi nach eil am fuineadair gu bhith tighinn leis an aran bhlasta aige a rinn e airson ar ceannard gu sònraichte!

en: A Beautiful Morning
gd: Madainn bhrèagha

en: Thron recognizes…
gd: Tha Tron a’ mothachadh…

note: TRANSLATORS: Thron
en: A tavern opened for our people yesterday. While I am hardly in the mood for celebration, I noticed how much this tiny bit of home means to my people. Their songs filled the air until deep in the night, and they were in higher spirits still the day after.
gd: Dh’fhosgail taigh-tàirn airson ar muinntir an-dè. Ged nach eil subhachas air m’ aire, mhothaich mi dè cho cudromach ’s a tha seòrsa de dhachaigh dha mo mhuinntir. Ghabh iad òrain gu anmoch air an oidhche agus bha iad ann an deagh shunnd an làrna-mhàireach fhathast.

note: TRANSLATORS: Thron
en: Maybe we actually are slowly creating a place here which we can… call home.
gd: ’S dòcha gun do thòisich sinn air àite a chruthachadh air an doirinn… dachaigh.

en: Boldreth remarks…
gd: Tha Boldrad a’ beachdachadh…

note: TRANSLATORS: Boldreth
en: So now that we have both the mines and the food to sustain them, we should bring what our brave miners gain for us into a more useful state. The iron ore has to be melted into iron so that it is ready to be forged into whatever we want. And we need the coal to keep the smelter’s ovens burning.
gd: Nise gu bheil an dà chuid na mèinnean agus am biadh a dh’fheumas iad ann, bu chòir dhuinn rudeigin feumail a dhèanamh dhe na bhuannaicheas na mèinnearan dhuinn. Feumaidh sinn a’ chlach-iarainn a leaghadh ach am faigh sinn iarann aiste mus urrainn dhuinn na thogras sinn a dhèanamh dhi. Agus bidh feum againn air gual gus amhainn an leaghadair a’ cumail a’ dol.

en: Khantrukh speaks…
gd: Tha Kantrach a’ bruidhinn…

note: TRANSLATORS: Khantrukh
en: Our miners are digging up less and less by the day! We have to go deeper, closer to the mountain’s core, if we want more of its treasures!
gd: Tha na gheibh na mèinnearan againn às an talamh a’ crìonadh! Feumaidh sinn dol ann nas doimhne, nas fhaisge air eitean na beinne ma tha sinn airson barrachd dhen ulaidh fhaighinn ann!

note: TRANSLATORS: Khantrukh
en: Of course, it is dark and cold in such depths and only a few venture voluntarily into these places. We should reward this bravery with greater rations for them. And a pint of beer or two will keep their spirits high.
gd: Gu nàdarra, tha doimhne dhen leithid dorcha is fuar agus cha dèid mòran ann gu saor-thoileach. Bu chòir dhuinn duais de barrachd bìdh a thoirt dha na daoine dàna ud. Agus bidh iad ann an deagh shunnd ma gheibh iad pinnt no dhà.

en: Boldreth seems concerned…
gd: Tha dragh air Boldrad…

note: TRANSLATORS: Boldreth
en: As I just discovered, we are running short on blackwood! We cannot put our warriors into some crumbling huts, and even less so in times as dangerous as ours!
gd: Mhothaich mi gu bheil am fiodh cruaidhichte gu bhith ruith oirnn! Chan urrainn dha na gaisgich againn fuireach ann an tobhtaichean briste, gu h-àraidh rè ama chunnartaich mar a tha oirnne!

note: TRANSLATORS: Boldreth
en: We need a wood hardener, and we need one now!
gd: Tha feum againn air cruadhaichear fiodha cho luath ’s a ghabhas!

en: Boldreth smiles…
gd: Tha fiamh a’ ghàire air Boldrad…

note: TRANSLATORS: Boldreth
en: Well, old friend, this should ensure that our fortifications do not break down with our foes’ first battle cry! Now we can expand safely!
gd: Uill, a sheann charaid, saoilidh mi nach tuit an daingneachadh againn le ciad sluagh-ghairm an nàmhad tuilleadh! ’S urrainn dhuinn ar ranntair a leudachadh gu sàbhailte a-nis!

note: TRANSLATORS: Boldreth
en: Still, it would not hurt to accumulate some grout for our further campaign; thus we could, in times of need, build a fortress such as the world has never seen before!
gd: Co-dhiù no co-dheth, cha dèanadh e cron oirnn nan cruinnicheadh sinn aol-tàthaidh airson na h-iomairte a tha romhainn; mar sin, b’ urrainn dhuinn dùn a thogail nach fhacas a leithid roimhe riamh nuair a bhios sinn feumach air!

en: Khantrukh steps in…
gd: Tha Kantrach a’ beachdachadh…

note: TRANSLATORS: Khantrukh
en: Chieftain, this is a disgrace! It is well that we can produce grout for mighty fortifications and great buildings now – only this does not prevent our roofs from becoming leaky! Maybe the young ones like spending their nights in the rain, but I just can’t find any sleep with these raindrops dripping on my face!
gd: A cheannaird, tha sin tàmailteach! Tha e math gur urrainn dhuinn aol-tàthaidh a dhèanamh airson dhaingnichean ’s thogalaichean mòra a-nis – ach cha chuir sin stad air an t-uisge a thig tro na mullaichean! ’S dòcha gu bheil na h-òganaich dèidheil air oidhcheannan fliucha, ach ’s ann nach fhaigh mi fhìn cadal sèimh idir leis an t-uisge a’ dìoladh air m’ aodann!

note: TRANSLATORS: Khantrukh
en: Now this is a problem we should do something about!
gd: Seo trioblaid dhuibh a bu chòir dhuinn fuasgladh!

en: Khantrukh seems relieved…
gd: Fhuair Kantrach faochadh…

note: TRANSLATORS: Khantrukh
en: Wonderful! Our roofs are not dripping anymore, and we have all the material we need for, well, whichever monumental building we see fit!
gd: Sgoinneil! Chan dig an t-uisge tro ar mullaichean tuilleadh agus tha stuth-togail againn airson… tha… canamaid togalach spaideil mòr sam bith a thogras sinn!

en: We Need Oxen!
gd: Tha daimh a dhìth oirnn!

note: TRANSLATORS: Khantrukh
en: As our realm is getting bigger and bigger, the traffic on the roads is overwhelming. Our poor carriers are no longer able to transport the goods as fast as we need them to. I suggest we give them some support by breeding oxen.
gd: On a tha ar rìoghachd air sìor-mheudachadh, tha na rathaidean air am fàs cianail fhèin trang. Cha dèid leis na giùlanairean bochda againn am bathar a ghiùlan cho luath ’s a tha feum air. Mholainn gun cuir sinn taic dhaibh agus gun tog sinn daimh.

note: TRANSLATORS: Khantrukh
en: They are amazing animals: The ox is as swift as a human being while being much stronger and very frugal: all we need is wheat and water to breed them and they will do their work on the roads loyally and reliably.
gd: ’S e beathaichean iongantach a th’ annta: Tha an damh cho luath ’s a tha duine ach tha e mòran nas treasa gun fheumalachdan mòra air: chan eil sinn feumach ach air cruithneachd is uisge gus an togail agus nì iad an obair air na rathaidean gu dìleas agus gu h-earbsach.

en: Mission Complete
gd: Tha am misean coileanta

en: Thron speaks…
gd: Tha Tron a’ bruidhinn…

note: TRANSLATORS: Thron
en: The other day Boldreth asked me to accompany him to the new inn. It would cheer me up, he said.
gd: An latha a bha siud, dh’iarr Boldrad orm gun digeadh mi còmhla ris dhan taigh-òil ùr. Thuirt e gun togadh e mo chridhe.

note: TRANSLATORS: Thron
en: When I looked around, I saw faithful faces, trusting that I could guide them through these dark days. Yet before I could speak any words of gratitude or encouragement, one of my warriors ran into the inn. He had been far out in the forest for the past days and I could see how weary he was.
gd: Nuair a sheall mi timcheall orm, chunnaic mi aodannan dìleas, làn earbsa gun stiùirichinn tro na làithean dorcha seo iad. Ach mus b’ urrainn dhomh facal a ràdh gus taing no brosnachadh a thoirt dhaibh, ruith fear dhe na gaisgich agam a-steach dhan taigh-òil. Bha e air a bhith a-muigh sa choille na làithean sa chaidh agus mhothaich mi air dè cho sgìth ’s a bha e.

note: TRANSLATORS: Thron
en: The news he brought changed everything…
gd: Dh’atharraich an naidheachd a thug e duinn a h-uile rud…

en: Victory
gd: Buaidh

en: You have completed this mission. You may continue playing if you wish, otherwise move on to the next mission.
gd: Tha thu air am misean seo a choileanadh. Faodaidh tu leantainn air adhart a chluiche ma thogras tu no gluasad air adhart dhan ath-mhisean.

en: One Full Moon Night
gd: Oidhche làn-ghealaich

note: TRANSLATORS: Thron
en: One night, when the moon shone brightly, I climbed to the peak of Kal’mavrath.
gd: An oidhche a bha seo, nuair a bha a’ ghealach a’ deàrrsadh, dhìrich mi gu sgurr Chal’mabhraid.

note: TRANSLATORS: Thron
en: When I gazed at the horizon, I still saw crimson lights flicker in the distance. It is incredible with how much passion my brethren fight this war. I fear the moment I will see Al’thunran again – will there be anything but ashes and wasted ruins left of our once beautiful capital when we get there?
gd: Fhad ’s a bha mi a’ sealltainn air an fhàire, chunnaic mi fhathast na solasan ruadha a’ dannsa aig astar. Cha chreid mi dè cho fiadhaich ’s a tha mo bhràithrean a’ sabaid sa chogadh seo. Tha eagal orm ron latha a chì mi Al’tùnran a-rithist – am bi dad air fhàgail dhe ar cathair-bhaile brèagha ach luaithre agus làraichean nuair a ruigeas sinn e?

en: Another Cold Day
gd: Latha fuar eile

en: Thron looks worried…
gd: Tha dragh air Tron…

note: TRANSLATORS: Thron
en: The winter is upon us. Many of us are suffering from the cold, yet we must endure. The day we may return cannot be far anymore – it must not be far anymore.
gd: Tha an geamhradh air tighinn oirnn. Tha mòran dhuinn a’ fulang leis an fhuachd, ach feumaidh sinn cumail a’ dol. Cha chreid mi gur ann fada gus an latha as urrainn dhuinn tilleadh – chan fhaod e bhith.

note: TRANSLATORS: Thron
en: I prayed that it might get warmer again, as I prayed that the war would finally come to an end.
gd: Rinn mi ùrnaigh gum fàsadh e na bu bhlàithe a-rithist mar a rinn mi ùrnaigh gun digeadh an cogadh gu crìch mu dheireadh thall.

note: TRANSLATORS: Thron
en: So far, it seems that neither prayer was fulfilled.
gd: Cha deach aon seach aon dhe na h-ùrnaighean a fhreagairt gu ruige seo.

en: A friendly village has joined us!
gd: Tha baile càirdeach air aontadh rinn!

note: TRANSLATORS: Thron
en: We have found a village with friendly and productive people, impressed by our wealth, technology and strength.
gd: Lorg sinn baile le muinntir càirdeil tarbhach ann agus dhrùidh an t-sealbh, teicneolas agus neart againn orra.

note: TRANSLATORS: Thron
en: They have lived simply, yet blithely, from hunting and farming. They have not been involved in any conflict so far, and are not ready for fighting.
gd: Fhuair iad beatha simplidh ach aoibhneach on t-sealg agus àiteachadh. Cha robh iad an sàs ann an còmhstri fhathast agus chan eil iad ullamh airson sabaid.

note: TRANSLATORS: Thron
en: But they fear that the war around Al’thunran will set an end to this life. Therefore, they have decided to join us, hoping that we can help each other.
gd: Ach tha eagal orra gun cuir an cogadh mu Al’tùnran crìoch air an dòigh-bheatha seo. Mar sin, chuir iad romhpa aonachadh rinn, an dòchas gun doireadh sinn taic dha chàch a chèile.
